CELEX: 62009TN0137
Language: sk
Date: 2009-04-06 00:00:00
Title: Vec T-137/09: Žaloba podaná 6. apríla 2009 — Nike International/ÚHVT — Muñoz Molina (R10)

6.6.2009   
            
            
               SK
            
            
               Úradný vestník Európskej únie
            
            
               C 129/19
            
         Žaloba podaná 6. apríla 2009 — Nike International/ÚHVT — Muñoz Molina (R10)
   (vec T-137/09)
   2009/C 129/34
   Jazyk žaloby: španielčina
   
      Účastníci konania
   
   
      Žalobkyňa: Nike International Ltd (Oregon, Spojené štáty) (v zastúpení: M. de Justo Bailey, abogado)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Aurelio Muñoz Molina (Santa Pola, Španielsko)
   
      Návrhy žalobkyne
   
   
               —
            
            
               zmeniť výrok napadnutého rozhodnutia, pokiaľ ide o neprípustnosť žaloby, a určiť, že uvedená žaloba je prípustná a v dôsledku toho nariadiť odvolaciemu senátu preskúmanie dôvodnosti žaloby,
            
         
               —
            
            
               subsidiárne určiť, že došlo k porušeniu článku 73 nariadenia o ochrannej známke spoločenstva a ďalších uplatniteľných ustanovení zo strany odvolacieho senátu a námietkového oddelenia, a nariadiť spätnú účinnosť s cieľom nápravy straty príležitosti žalobkyne (Nike Internacional Ltd), napraviť anomálie ako nadobúdateľ skoršieho práva alebo aspoň správne oznámenie rozhodnutia zástupcovi predchádzajúceho majiteľa (DL Sports & Marketing Ltda.).
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: Aurelio Muñoz Molina.
   
      Prihlasovaná ochranná známka Spoločenstva: slovná ochranná známka „R10“ (prihláška ochrannej známky č. 4 813 713) pre výrobky a služby zaradené do tried 18, 25 a 35.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: nezapísaná španielska ochranná známka „R10“.
   
      Rozhodnutie námietkového oddelenia: zamietnutie námietky z formálnych dôvodov, konkrétne z dôvodu porušenia ustanovenia článku 58 nariadenia Rady (ES) č. 40/94 o ochrannej známke spoločenstva (1) a pravidla 49 ods. 1 nariadenia Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (2).
   
      Rozhodnutie odvolacieho senátu: zamietnutie odvolania z dôvodu neprípustnosti.
   
      Dôvody žaloby: nesprávne posúdenie podmienok týkajúcich sa prípustnosti tejto žaloby, porušenie povinnosti odôvodnenia a neexistencia „In audita altera partem“.
   
      (1)  Ú. v. ES L 11, 1994, s. 1; Mim. vyd. 17/001, s. 146.
   
      (2)  Ú. v. ES L 303, 1995, s. 1; Mim. vyd. 17/001, s. 189.